Yttriumalumiinigranaatti

**Yttriumalumiinigranaatti** (**YAG**, Y3Al5O12, kirjoitetaan joskus *yttrium-alumiini-granaatti*) on keinotekoinen silikaattimineraali, joka kuuluu granaattien ryhmään. Se sisältää harvinaista maametallia yttriumia, ja sitä käytetään lähinnä kiinteän olomuodon lasereiden optisena materiaalina. Pelkkä YAG, kuten myöskään muut granaatit tai safiiri, ei puhtaana toimi laseroivana väliaineena, vaan siihen pitää doupata sopivien muiden aineiden ioneja. Yleisimmät douppausaineet ovat lantanoidit neodyymi (Nd:YAG) ja erbium (Er:YAG). Ceriumilla doupattua Ce:YAG-materiaalia on käytetty myös fosforina kuvaputkissa ja valkoisissa valodiodeissa.

YAG-materiaaleja on myös käytetty koruteollisuudessa timanttien korvikkeena, mutta tämä on vähentynyt lähes olemattomiin zirkoniumdioksidista tehtyjen korukivien myötä.
__NOTOC__
## Lasertekniikassa käytettyjä variantteja

### Nd:YAG
Neodyymillä doupattu Nd:YAG on yleisin ja tärkein YAG-tyyppi käytännön sovellutuksissa.

### Nd:Cr:YAG

### Nd:Ce:YAG

### Er:YAG
Erbiumilla doupattu YAG on myös paljolti käytetty. Sen aallonpituus on 2&nbsp;940&nbsp;nm.

### Yb:YAG
Ytterbiumilla doupattu YAG on tärkeä 1μm-alueen laser, jonka pumppaamiseen käytetään yleensä 941&nbsp;nm:n InGaAs-laserdiodia.

### Tm:YAG
Tuliumilla doupattu YAG toimii 2&nbsp;010&nbsp;nm aallonpituudella. Tm3+-ioni absorboi 785&nbsp;nm fotoneja, mitä voidaan hyödyntää pumppaamalla Tm:YAG-kidettä tämän alueen laserdiodilla. Diodipumpatulla rakenteella saavutetaan jopa yli 100&nbsp;W tehoja. Tm:YAG-lasereita käytetään lääketieteessä, meteorologiassa, sotilaallisissa sovelluksissa ja Lidar-keilauksessa. Tuliumlasereiden aallonpituus tekee niistä erityisen soveltuvia kudosten leikkaamiseen lääketieteellisissä sovellutuksissa. Niitä käytetään varsinkin vettä sisältävien pehmytkudosten operoimiseen.

### Ho:YAG
Holmiumia käyttävää Ho:YAG-laseria on käytetty pehmytkudosten leikkauksissa. Halvempi Tm:YAG on syrjäyttämässä sitä, mutta Ho:YAG on edelleen käytössä tietyissä kirurgisissa operaatioissa kuten eturauhasen hyperplasian hoidossa. Ho:YAG-lasereita käytetään edelleen, koska niiden aallonpituus 2&nbsp;100&nbsp;nm osuu tuliumlasereiden alueen ylärajalle, missä Tm:YAG ei tuota tarpeeksi tehoa. Tämä aallonpituus on hyödyllinen kirurgiassa koska vettä sisältävät kudokset absorboivat sen energian puolen millimetrin matkalla, mikä mahdollistaa tarkan leikkaamisen. Urologiassa Ho:YAG-laseria käytetään virtsakivien poistoon.

### Ho:Cr:Tm:YAG
Holmiumia, kromia ja tuliumia käyttävä YAG on tehokas laseroinnin väliaine, jolla on monia käyttökohteita meteorologiassa, sotilastekniikassa ja lääketieteessä. Sen aallonpituus on 2&nbsp;080&nbsp;nm.

### Cr:YAG
Pelkästään kromia (Cr4+-ioneja) käyttävä YAG.

### Dy:YAG
Dysprosiumilla doupattu YAG on aine jonka fluoresenssi muuttuu lämpötilan mukaan, ja jota voidaan tästä syystä käyttää lämpötilan mittaamiseen.

### Sm:YAG
Samariumilla doupattu YAG on samankaltainen kuin Dy:YAG.

### Tb:YAG
Terbiumilla doupattu YAG emittoi kelta-vihreää valoa 544&nbsp;nm aallonpituudella. Käytetty kuvaputkissa.

### Ce:YAG
Ceriumilla seostettu YAG-materiaalia käytettiin ensimmäisissä valkoisissa LEDeissä, mistä niiden kehittäjä Shūji Nakamura sai vuoden 2006 Millennium-teknologiapalkinnon ja 2014 Nobelin fysiikanpalkinnon.

## Katso myös
* Lutetiumalumiinigranaatti

## Lähteet